Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei ja tervetuloa maailmaani, joka on luonnollisesti yliluonnollinen.
Vieraani profetiat ovat yhtä tarkkoja kuin lasersäde, -
ja hänen kauttaan tapahtuvat ihmeet ovat suorastaan pöyristyttäviä.
Oletteko valmiit kuulemaan tätä naista?
Minusta on upeaa, että et vain profetoi, -
vaan teet profetioistasi myös yhteenvedon.
Satun olemaan pääministeri Netanjahun suuri ihailija.
Siksi tiedän, että hänen lempinimensä on Bibi, mutta sinä et tiennyt. ―En.
Et tiennyt tästä mitään ennen... ―Vuotta 1984.
Siitähän onkin jo kauan.
Voisitko tiivistää tuon profetian nyt?
Toki, jos kerran sitä pyydät. ―Kiitos.
Se oli sateinen syyskuun ilta. Muistan, että lauloimme seurakunnassa, -
ja yhtäkkiä aloin kertoa, että Kaikkivaltiaalla oli pikkuinen Bibi, -
mies, jolla oli suunnitelma maan keskellä. Oli alkamassa tärkeä aika, -
sillä tämä mies tulisi olemaan kuin Daavid. Hän tietäisi, mitä oli tulossa.
Hän huutaisi Jumalan puoleen öin ja päivin, eikä maata saa häneltä pois.
Hän on vahvempi kuin ydinaseet, koska tottelee Jumalaa. ―Kuule, -
minun on pakko kysyä sinulta: kuka kuvittelit Bibin olevan?
Minulla ei ollut siitä aavistustakaan.
Kukaan ei uskonut Daavidin voittavan Goljatia viidellä kivellä, -
mutta uskon, että Daavidin sanat antoivat hänelle vallan Goljatiin.
Uskon, että on miehiä ja naisia, joissa Jumalan Sana toimii.
Kun he sanovat, ettei jotain saa tehdä, koko taivas on heidän tukenaan.
Vaikka joku näyttäisi epäpätevältä, hänellä voi olla yliluonnollisia kykyjä.
Minusta on hienoa, jos Jumala voi tehdä Bibistä ydinaseita vahvemman.
Niin minustakin. Olit 5-vuotias, ja isäsi oli lähtenyt sotaan.
Äitisi oli töissä toisessa kaupungissa, ja asuit isovanhempiesi luona.
Olit paljon yksin, mutta sait vieraan.
Tämä on ihana tarina, koska sota-aika on niin epämukavaa.
Kuten sanoit, isä oli sodassa ja äiti töissä ja minä isovanhempien luona.
Aamuisin he antoivat minulle vähän vettä ja maapähkinävoita -
ja lähettivät minut ulos leikkimään. 5-vuotiaasta alkaen istuin yksin -
lännenambrapuun alla. Minulla oli hauskaa, vaikkei leluja ollut.
Isoäitini ei hymyillyt koskaan. Kerran isoisäni sanoi hänelle, -
että rodeo oli tullut kaupunkiin. Silloin näin hänen hymyilevän.
En tiennyt, mikä rodeo oli, mutta sen täytyi olla jotain ihmeellistä.
Seuraavana päivänä olin puun alla. Tein mutakakkuja ja olin likainen.
Kuulin musiikkia. Se oli minulle aivan uutta, sillä meillä ei ollut radiota.
Pienessä mielessäni ajattelin, että sen täytyi liittyä rodeoon.
Taivas avautui, ja kultaiset portaat laskeutuivat taivaasta Washita-jokeen.
Isoisä oli kalastaja, ja asuimme joen varrella. Portaita laskeutui mies.
Hän käveli veden yli luokseni. Isoäiti oli kieltänyt puhumasta vieraille, -
ja tämä oli oudoin tapaamani vieras. Kuvittelin hänen liittyvän rodeoon.
Hän tuli luokseni ja katsoi minua. Olin yksin, likainen ja kurainen, -
ja tilanne oli surullinen. Kukaan ei oikein ollut kasvattamassa minua.
Hän kysyi, mitä tein. Vastasin, että tein jotain maan tomusta.
Hän sanoi: "Tuttua puuhaa."
Kysyin, kuuluiko hän rodeoon. Hän sanoi keräävänsä ihmisiä yhteen.
Kysyin, miten hän pääsi portaita alas.
Hän sanoi, että kerran johdattaisin miljoonia ihmisiä noita portaita ylös.
Kysyin, mikä hänen nimensä oli, ja hän sanoi olevansa ystäväni.
Siitä lähtien en olisi koskaan yksinäinen. Siitä on 70 vuotta, -
ja olen ollut iloinen siitä asti. ―Ymmärrän.
Siirrytään vähän ajassa eteenpäin.
Olit naimisissa. Sinulla oli 3-vuotias tytär, joka leikkasi sormensa irti.
Olimme vanhempieni luona. Meillä oli viisi lasta, joten huutoa riitti.
Aina joku satutti itsensä. Kuulin huudon, joka sai minut -
äitinä täyteen hälytystilaan. Juoksimme paikalle.
Kathy makasi lattialla. Kaikkialla oli verta, emmekä tienneet, mistä se tuli.
Mieheni otti hänet syliin ja huomasi, että häneltä puuttui sormi.
Hän kääri käden ympäri siteen ja sanoi: "Menen sairaalaan.
Soittakaa sinne etukäteen ja ilmoittakaa, että olemme tulossa."
Kathy vain pureskeli purukumia. Hän ei itkenyt, mutta George itki.
Hän lupasi Jumalalle tehdä mitä vain, jos Jumala ottaisi kivun pois.
Hän vaati minuakin lupaamaan, että palvelisin Jumalaa koko elämäni.
En suostunut, sillä minusta minun ei tarvinnut. "Mitä haluat?" hän kysyi.
Sanoin, että halusin uuden sormen ja uuden luun, sillä tiesin, -
että Jumala tekee ihmeitä. Halusin tuntea yliluonnollisen Jumalan.
Hän sanoi, ettei Jumalan kanssa voi neuvotella, mutta olin jo tehnyt niin.
Sairaalassa lääkäri kysyi, missä sormi oli. Emme olleet älynneet etsiä sitä.
Soitin isälleni, joka kertoi löytäneensä sen ja heittäneensä sen roskiin.
Pyysin häntä laittamaan sen jäihin ja tuomaan sairaalaan.
Kun hän pääsi sinne, lääkärin mielestä oli jo liian myöhäistä -
ommella sormea paikalleen, mutta vaadin häntä tekemään sen.
Hän pelkäsi tytön liikkuvan eikä halunnut nukuttaa häntä.
Sanoin Kathylle: "Lääkäri ompelee sormesi paikalleen, älä itke."
Hän nukahti eikä liikauttanutkaan kättään, ja lääkäri ompeli sormen.
Kolmen päivän kuluttua kylvetimme häntä. Sormessa ei kiertänyt veri, -
ja se oli aivan musta. Anoppini suihkutteli Kathyä, kun puhelin soi.
Hän kielsi Kathyä kastelemasta kättä, mutta 3-vuotias ei ymmärrä tuollaista.
Kun hän tuli takaisin, amme oli täynnä vettä, ja Kathy kylpi siellä.
Side kellui vedessä. Anoppini nosti sen, ja Kathyn sormi oli siellä.
Hän sanoi: "Voi kulta, sormesi lähti irti!" Kathy vastasi: -
"Ei se mitään, isoäiti, minulla on uusi sormi!"
Tämä on normaalia!
Normaalia Raamatun mukaan.
Olit todella sairas nuori nainen. ―Niin olin.
Kuulit, että kaupunkiin oli tullut nainen nimeltä Kathryn Kuhlman.
Menit hänen kokoukseensa ja istuit salin takaosassa.
Kathryn sai ns. tiedon sanat, ja tiesit, että hän puhui sinulle.
Mikä sinua muuten vaivasi?
Minulla oli tuberkuloosi, astma ja allergioita.
Olin nukkunut istualtani 13 vuotta, sillä en saanut henkeä makuulla.
Tilanne oli siis vakava. Hän oli niin ainutlaatuinen.
Hän sanoi: "Olet odottanut pitkään." Ajattelin: "Niin, noin 30 vuotta."
Hän tuli lähemmäs ja aloitti: "Rakas Jeesus..."
Hänellä oli pitkät hihat ja rannekoruja. "Eräs nainen on sairastanut pitkään."
Kun hän sanoi sen, koko kehoni alkoi täristä.
Yritin hillitä sitä. Monet kaatuilivat, ja hän rukoili heidän puolestaan.
En tiennyt, mitä se oli, ja se pelotti minua. En aikonut mennä eteen.
Paraneminen oli menossa ohitseni, kun Maggie-niminen nainen tuli.
Sinähän tunsit hänet? Hän sanoi: "Koet paranemisen."
"En ole sairas", sanoin. Olin siis sekä sairas että valehtelija.
Hän sanoi Kathrynille: "Tämä nainen on itsepäinen. Hän tarvitsee merkin."
Tuntui kuin päälakeni olisi auennut, ja aloin täristä villisti.
Maggie kysyi: "Menetkö nyt todis- tamaan, että paranit?" "Kyllä, rouva!"
Menin lavalle, ja Kathryn pysähtyi. Salissa oli noin 3 000 ihmistä.
Hän pani kätensä poskilleni ja sanoi: "Sitä, mitä minulla on, annan sinulle!"
Ihmettelin, mitä se tarkoitti. Samassa jokin näkymätön voima -
tarttui minuun ja heitti minut 5 metrin päähän salin toiselle puolelle.
Laskeuduin Dinon pianon alle, ja se oli ihanin paikka maailmassa.
Elämäni muuttui heti. ―Entä sairautesi?
Ne paranivat heti. Se oli vuonna 1971. Olen ollut terve siitä asti. ―Selvä.
Ihmeellisintä oli, että hän sai enemmänkin kuin paranemisen.
Vähän tuon tapahtuman jälkeen hän nousi hissiin.
Hän ei tiennyt mitään Pyhän Hengen valtaan joutumisesta, -
mutta hän joutui Pyhän Hengen valtaamaksi. Mitä tapahtui?
Hississä olleet kymmenkunta ihmistä kaatuivat maahan, kun astuin sisään.
Ajattelin, että joutuisin hankkimaan kilvet käsiini, -
etten kaataisi ihmisiä, joita kohtasin. En tiennyt, mistä oli kyse.
Päätin nousta portaita. 20 ihmistä putosi portaita alas, kun kuljin ohi.
Sitä kesti kuutisen viikkoa. En tiennyt, mitä tehdä sen kanssa. ―Uskon sen.
Olet saanut kokea aivan järjettömiä ihmeitä. ―Juuri niin, järjettömiä.
Mitä tapahtui omassa kodissasi pojallesi Treylle?
Hän oli 12-vuotias ja vähän pahankurinen. Hän on ainoa poikani.
Hänellä on punaiset hiukset ja niihin sopiva persoonallisuus.
Lähdin asioille ja käskin hänen pysyä sisällä. Hän kai unohti sen.
Joku oli heittänyt kadulle kanisterin, jossa oli akkuhappoa.
Hän ei tiennyt, mitä siinä oli, ja potkiskeli sitä vähän matkaa.
Sitten hän avasi sen, ja se räjähti. Hapon aiheuttama palovamma -
on kuin miljoona jääkidettä. Pojan kasvot, kädet ja rintakehä paloivat.
Hän kaatui ojaan ja paineli haavoihin mutaa helpottaakseen kipua.
Niinhän ei saisi koskaan tehdä. Olen varma, että se oli enkeli, -
joka kantoi hänet kotiin ja käski viedä hänet sairaalaan.
17- ja 18-vuotiaat tyttäreni Deborah ja Rebecca olivat kotona.
Minä ja George olimme rukoilemassa ihmisten puolesta.
Tyttöjen piti hoitaa vastahakoista veljeään. He veivät hänet sairaalaan.
Hänellä oli 2. ja 3. asteen palovammoja, ja hän oli sokeutunut.
Palovammoja ei voitu puhdistaa, sillä iho olisi lähtenyt mukana.
Tytöt soittivat anopilleni. Tuo upea nainen ei hyväksy eitä vastaukseksi.
Kun hän kuuli, että poikaa ei voitu auttaa, voitiin vain odottaa, -
hän sanoi, että hänellä oli parempi lääkäri, Jeesus. Hän toi pojan kotiin.
Tulin kotiin ja sanoin hänelle: -
"Sinun täytyy ymmärtää, että jos et kunnioita auktoriteetteja, -
avaat oven paholaisen hyökkäyksille. Jos tunnustat, että teit väärin, -
rukoilen puolestasi, ja Jumala parantaa sinut." Hän sanoi heti: -
"Minun ei olisi pitänyt tehdä sitä!" Usko syntyy kuulemisesta.
Minulla oli opetus Betty Baxterista, joka oli syntynyt epämuodostuneena.
Jumala ilmestyi hänelle. Poikani kuunteli sen ja kysyi, uskoinko siihen.
Hän sanoi: "Jos Jumala teki sen hänelle, Hän tekee sen minullekin."
Hän nousi ylös palovammoineen, riisuutui ja meni kylpyyn.
Hän tuli takaisin 15 minuuttia myöhemmin täysin terveenä.
Tämä on yksi ihmeellisimmistä tarinoista, joita olen kuullut.
Clarice Fluitt törmäsi jumalankuvien tekijään.
Haluan kuulla siitä aivan kohta.
Yliluonnollista! jatkuu pian.
Monet ohjelman katsojat ovat kokeneet ihmeitä ja parantumisia.
Paranin ohjelman ylistyksen aikana.
Kärsin vuosia niveltulehduksesta ja kivuista oikeassa polvessa.
Herran voima kulki selkääni pitkin, ja poikani näki, että kasvoin pituutta.
Kiitos Jumalalle ohjelmastanne!
Nauhoitin ohjelman ja katsoin sen perjantaina. Kun heräsin aamulla, -
huomasin, että silmäluomeni alla ollut pieni kasvain oli poissa.
Katsoin ohjelman uudestaan ja uskon, että paranen niskakivusta, -
joka tuli autokolarissa vuosia sitten. Kiitos Sid, että annat Hengen toimia!
Jos ohjelma on koskettanut sinua, -
kerro siitä meille osoitteessa www.sidroth.org/praise.
Maailma erottelee ihmiset eri ryhmiin.
Raamattu kertoo, kuinka Jeesus yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Jumala toimii tämän uuden ihmiskunnan kautta -
voimallisemmin kuin koskaan.
Sid Roth on todennut, että Raamattu on avain juutalaisten sydämiin.
Kun seurakunta avautuu ihmeille ja merkeille, -
maailma näkee Jumalan.
Nettisivuillamme on opetusmateriaalia tästä aiheesta.
Tulet ymmärtämään Israelia ja seurakunnan juutalaisia juuria.
Käy osoitteessa www.sidroth.org niin saat kuulla, -
mikä on avain Jumalan siunauksiin.
Yliluonnollista! jatkuu.
Clarice, sinulla on todella paljon upeita tarinoita ja opetuksia.
Yksi suosikeistani on kertomus jumalankuvien tekijästä. Kerro siitä.
Olin Malesiassa pitämässä kokoussarjaa Daisy Osbornin kanssa.
Menimme vapaapäivänämme Aasian vanhimpaan kaupunkiin Malakaan.
Siellä oli menossa vähän laskiaiskarnevaalin tyyppinen juhla.
Kaupunki oli pieni ja sen kujat ahtaat, ja joka paikka oli täynnä ihmisiä.
Siellä oli mahdotonta liikkua. Kaikkialla Aasiassa on alttareita.
Jokaisella jumalalla on kuin oma postilaatikko. Lepyttääkseen jumalia -
ihmiset jättävät alttareille ruokaa ja polttavat jatkuvasti papereita.
Koko Aasian tärkein jumalankuvien tekijä asui Malakassa.
Hän oli tehnyt kaikki nuo alttarit ja paperit. Se oli iso juttu.
Kysyin isänniltäni, saisinko mennä hänen luokseen. He estelivät, -
mutta halusin välttämättä mennä. Tuo jumalankuvien tekijä oli pieni, -
noin 85-vuotias mies. Oli hänen syntymäpäivänsä, ja siellä oli juhlat.
Hänellä oli pitkät kynnet ja pitkä parta niin kuin aasialaisilla usein on.
Hän halusi tietää, kuka olin. Meillä ei ollut yhteistä kieltä.
Kuljin ympäriinsä kädet kohotettuina. Hän halusi tietää, mitä tein.
Hänelle selitettiin, että siunasin hänen papereitaan.
Pyysin Jumalaa toimimaan voimassa, kun nuo laput poltettaisiin.
Hän innostui siitä, että rukoilin niiden puolesta, -
ja minä innostuin rukoilemisesta. Hän kutsui minut tulkin kautta -
mukaansa hotelliin upealle 14 ruokalajin illalliselle -
syntymäpäivänsä kunniaksi. Lähdin sinne mielelläni.
Huomasin, että hänen vaimonsa oli sokea ja sairasti diabetesta.
Miehen lapsenlapsi tuli kysymään, voisiko minun Jumalani parantaa -
hänen isoäitinsä. "Tietysti. Ei se ole temppu eikä mikään", sanoin.
Hän oli ihmeissään, mutta minä vakuuttelin, että se onnistuisi.
En voinut enää perääntyä, joten ajattelin: "Nyt tai ei koskaan.
Ole niin kuin tietäisit, mitä teet." ―Kerroit minulle asian, -
jonka olin kuullut ennenkin. Usko kirjoitetaan R-I-S-K-I. Hän teki sen.
Tuo mies oli yksi Aasian rikkaimmista. Sanoin hänelle kaikkien kuullen: -
"Ainoa paranemisen ehto on, että kun Jumala parantaa vaimosi, -
sinun pitää hylätä kaikki muut jumalat. Oletko valmis siihen?"
Oli kuin E. F. Hutton olisi puhunut. Hän katsoi vaimoaan ja lapsiaan.
Hänen koko elämänsä oli siinä. Hän tarttui vaimoaan leuasta, -
ja he puhuivat jotain. Hän kääntyi puoleeni ja sanoi: "Jos Jumalasi -
avaa hänen silmänsä, ja hän näkee, luovun kaikista vääristä jumalista."
Sanoin: "Se on helppoa", panin käteni naisen silmien päälle -
ja käskin... ―Olet kyllä kova tyttö ottamaan riskejä!
Minulla ei ollut mitään menetettävää. Halusin näyttää, että uskoin Jumalaa.
Panin siis käteni naisen ylle ja sanoin: "Palautukoon näkösi!"
Otin käteni pois. Mies katsoi vaimoaan ja sanoi jotain, -
ja vaimo vastasi. Sitten hän sanoi innoissaan minulle jotain.
Hän kosketteli vaimonsa kasvoja, ja kaikki huoneessa itkivät.
Jumala avasi hänen silmänsä!
Olet toiminut yliluonnollisessa maailmassa 40 vuotta.
Kerro jokin tärkeä avain siihen.
Yliluonnollisuuteen? Usko Jumalaan.
Profetoimme sydämessämme olevan uskon mukaan.
On kahdenlaista uskoa. Toinen on lahja, toinen hedelmä.
Lahja annetaan, hedelmä kasvaa.
On tärkeää olla lähellä ihmisiä, jotka toimivat yliluonnollisessa.
Kun sain Pyhän Hengen kasteen, en tiennyt mistään mitään.
Koska en tiennyt, mitä tein, minulla ei ollut rajoitteita.
Jumala antaa sydämeen halun tehdä jotain. Minä halusin profetoida, -
koska luin jakeesta 1. Kor. 14:4, että profetoiva on arvokkaampi -
Jumalan valtakunnalle kuin kielillä puhuva. Vähäisemmät lahjat -
avaavat ovia kaikille lahjoille. Halusin oppia profetoimaan, -
joten tarvitsin jonkun, joka teki sitä. Menin tämän naisen luo ja sanoin: -
"Haluan profetoida." Hän hymyili kaikkitietävästi: "Miksi ihmeessä?"
Koska profetoiva on arvokkaampi. Hän sanoi, ettei profetointi -
kuulunut ollenkaan naisille. Se oli Raamatun mukaan miesten tehtävä.
Hän oli asiassaan aivan vilpitön, mutta vilpittömästi väärässä.
Sanoin: "Selvä juttu." Se ei ollut minulle mikään ongelma.
Jos Jumala halusi sen niin, selvä. Kiitin vielä naista ja lisäsin: -
"Herran Sana puhuu sinua vastaan. Kristuksessa ei ole miestä tai naista, -
ja Herran Sana pulppuaa ulos..." ―Mistä se oikein tuli?
"Katso, Jumalan maja lunastettujen keskellä. Avaa ja päästä hänet ulos.
Jumala etsii astioita käyttöönsä." ―Mitä hän sanoi?
Hän oli tyrmistynyt. Tästä on nyt 45 vuotta, ja siitä lähtien -
he ovat nähneet Jumalan tekevän upeita asioita profeettojen äänen -
kautta, joka parantaa haavoitetut. ―Käyttäisitkö profeetan ääntäsi nyt?
Isä, Jeesuksen nimen arvovallalla, nimen, joka on kaikkein korkein, -
otan vallan ja voiman pahan suunnitelmiin ja ajatuksiin.
Luulet olevasi ilmatilan Herra, mutta Kunnian Kuningas on voittanut.
Olet vanha ja ruma etkä tule koskaan tuntemaan Jumalan rakkautta -
etkä saa ylösnousemusruumista. Tulkoot taivaan värähtelyt -
ja elämän taajuus kaikkien elämään, jotka kuulevat minua.
Otan vallan epäuskon ja kaiken sen yli, joka vastustaa Jumalan Sanaa.
Julistan sille: Sinulla ei ole valtaa! Sidon sinut Jeesuksen nimessä, -
joka on nimistä korkein. Jumala, lähetä palveleva Henkesi -
auttamaan paranemisen perillisiä. Pidätä häiritsijät ja vapauta ilo!
Paholainen on aivan varmasti peloissaan, -
kun tämä nainen profetoi.
Minullakin on profetian sana: Jeesus tulee kohta takaisin!
Jos tunnustat syntisi, Hänen verensä riittää enemmän kuin hyvin -
pesemään ne pois. Pyydä Hänet sydämeesi ja elämäsi Herraksi.
Silloin saat elämääsi tarkoituksen, rauhan ja rakkauden. Tee se nyt.
Jos pidät ohjelmistamme, voit katsoa niitä arkistostamme -
kellon ympäri, joka päivä, -
tietokoneellasi, älypuhelimellasi, iPadin tai tabletin kautta.
ISN varustaa sinut olemaan normaali -
Raamatun tarkoittamalla tavalla.
Kaikki tämä osoitteessa www.SIDROTH.org/ISN
Ensi viikolla ohjelmassa: -
Vieraani huomasi Pyhän Hengen vieneen hänet -
yliluonnollisesti Valkoiseen taloon.
Hän oli siellä kahdeksan tuntia ja tarkkaili talon tapahtumia.
Uskallanko antaa hänen kertoa, mitä hän näki? Haluatteko kuulla?
Lahjoitustenne ansiosta Sid voi lähettää ohjelmaa jatkuvasti -
ja jakaa evankelioivaa kirjaansa juutalaisille.
Suomennos: Anni Lähteenmäki